เพราะเหตุใดกราฟราคาจึงสำคัญกว่าอินดิเคเตอร์
กราฟราคาสำคัญกว่าอินดิเคเตอร์ มีประเด็นเกี่ยวกับการวิเคราะห์ทางเทคนิคที่ผมอยากนำเสนอมากที่สุดประเด็นหนึ่ง คือ ความสำคัญของการวิเคราะห์ Indicators เนื่องจากผมมักจะพบกับคนที่ให้ความสำคัญกับการวิเคราะห์ Indicators โดยใช้ความพยายาม ทุ่มเท ค้นหา ศึกษา Indicators ตัวใหม่ ๆ โดยเชื่อว่าการวิเคราะห์ Indicators เป็นปัจจัยที่สำคัญที่สุดที่จะทำให้สามารถคาดเดาทิศทางหรือภาวะตลาดหรือราคาสินค้าต่าง ๆ ได้แม่นยำยิ่งขึ้น แต่… ถึงแม้ว่าการวิเคราะห์ Indicators จะช่วยให้การคาดการณ์ทิศทางได้ดียิ่งขึ้น แต่อย่างไรก็ตามความสำคัญของการวิเคราะห์ Indicator ในศาสตร์ของการวิเคราะห์ทางเทคนิค ยังมีความสำคัญน้อยกว่าการวิเคราะห์กราฟราคา เพราะว่า………… ราคาเป็นข้อมูลดิบที่เกิดขึ้นจริงจากการซื้อขาย INDICATORS เป็นตัวเลขที่ได้จากการคำนวณ Indicators เกิดจากนำตัวเลขข้อมูลดิบของราคาหรือปริมาณการซื้อขายมาคำนวณด้วยสูตรทางคณิตศาสตร์หรือสูตรทางสถิติที่คิดค้นขึ้น ทำให้เกิดเป็นตัวเลขใหม่อีกตัวหนึ่ง จากนั้นเราจะนำค่าของ Indicators ที่ได้จากการคำนวณนั้นมาแปลเป็นความหมายเพื่อช่วยประกอบการตัดสินใจในการซื้อขาย ตัวอย่างเช่นถ้าเราสนใจ Indicators “ค่าเฉลี่ย” เพื่อนำมาประกอบการตัดสินใจซื้อขายหุ้นตัวหนึ่ง สูตรคำนวณทางคณิตศาสตร์ของ “ค่าเฉลี่ย” คือ ผลบวกของข้อมูลดิบที่มีหารด้วยจำนวนข้อมูลทั้งหมด ยกตัวอย่างเช่น เรามีข้อมูลดิบของราคาทั้งหมด 4 ตัว ได้แก่ 50, 52, 54, และ 58 จะสามารถคำนวณค่าเฉลี่ยของราคาได้เท่ากับ ((50+52+54+58)/4) = 53.5 ซึ่งจะเป็นตัวแทนของข้อมูลดิบราคาทั้ง 4 ตัวที่เรากำลังให้ความสนใจ จากนั้นเราก็จะนำค่าเฉลี่ยซึ่งเป็น Indicators ที่คำนวณได้ไปทำการวิเคราะห์เพื่อช่วยในการตัดสินใจตามวัตถุประสงค์ที่เราต้องการต่อไป การที่ Indicators เป็นค่าที่่ถูกคำนวณมาจากข้อมูลราคา ทำให้ Indicators ไม่ได้มีอิทธิพลต่อการเคลื่อนที่ของราคาในอนาคตว่าจะต้องไปในทิศทางใด ในทางกลับกันตัวเลขที่เป็นข้อมูลราคาต่างหากที่จะส่งผลว่า Indicators จะถูกคำนวณออกมาเป็นเท่าไร ดังนั้นในการวิเคราะห์ทางเทคนิคข้อมูลที่เราควรให้ความสำคัญมากเป็นอันดับแรกคือ กราฟราคา นั่นเอง การวิเคราะห์กราฟราคา = การวิเคราะห์หลัก การวิเคราะห์ INDICATORS = การวิเคราะห์เสริม ในข้้นตอนของการวิเคราะห์ทางเทคนิค ผมแนะนำว่าเราควรให้ความสำคัญกับการวิเคราะห์กราฟราคามากที่สุดเป็นการวิเคราะห์หลัก รองลงมาก็ให้ควรให้ความสำคัญกับกราฟปริมาณการซื้อขายด้วยเช่นเดียวกันเนื่องจากถือว่าเป็นข้อมูลดิบอีกประเภทหนึ่งที่จะช่วยสนับสนุนความแม่นยำในการวิเคราะห์กราฟราคา สำหรับการวิเคราะห์ Indicators นั้น ผมจะใช้เพื่อ 2 วัตถุประสงค์ คือ 1. Indicators สนับสนุนการลงมือซื้อขายหรือไม่ หลังที่ทำการวิเคราะห์กราฟราคาและปริมาณการซื้อขายแล้ว อยู่ระหว่างการตัดสินใจว่าจะลงมือดีหรือไม่ ผมจะลองดูว่า Indicators ที่ผมไว้ใจหรือเลือกใช้งานอยู่นั้น ส่งสัญญาณที่สนับสนุนหรือไม่สนับสนุนการลงมือซื้อขาย ยกตัวอย่างเช่น ส่วนตัวผมจะใช้ EMA10 กับ EMA50 เพื่อเป็นตัวบอกว่าแนวโน้มระยะกลางมีทิศทางเป็นอย่างไร กรณีที่ EMA10 อยู่เหนือ EMA50 จะหมายถึงแนวโน้มระยะกลางกำลังอยู่ในทิศทางขาขึ้น ถ้าหากผมกำลังตัดสินใจจะลงมือซื้อหุ้นตัวหนึ่งจากการวิเคราะห์กราฟราคา ผมจะมาดูว่าเส้น EMA10 อยู่เหนือ EMA50 หรือไม่ ถ้าใช่ก็แปลว่า Indicators สนับสนุนการลงมือซื้อในครั้งนี้ แต่ถ้าไม่ใช่ก็แปลว่า Indicators ไม่สนับสนุนการลงมือซื้อ ข้อสังเกตที่อยากนำเสนอย้ำอีกรอบ คือ จะเห็นได้ว่าผมจะเริ่มจากการวิเคราะห์กราฟราคาก่อน แล้วค่อยมาพิจารณา Indicators เป็นลำดับถัดมา 2. Indicators ส่งสัญญาณเตือนล่วงหน้าหรือไม่ ถึงแม้ว่าจะไม่ได้อยู่ในช่วงจังหวะที่กราฟราคาหุ้นเกิดสัญญาณให้ซื้อขายก็ตาม การวิเคราะห์ Indicators มีประโยชน์ในการส่งสัญญาณเตือนล่วงหน้า เพื่อให้เราติดตามการเคลื่อนที่ของราคาอย่างใกล้ชิดยิ่งขึ้น เนื่องจากอาจจะมีการเปลี่ยนแปลงทิศทางในอนาคต เป็นต้น ข้อสังเกตที่สำคัญในประเด็นนี้ คือ ผมใช้คำว่า “อาจจะ” เนื่องจากการส่งสัญญาณเตือนจาก Indicators นั้นไม่จำเป็นต้องทำให้เกิดการเปลี่ยนแปลงทิศทางของราคาทุกครั้ง เพียงแต่มีโอกาสที่น่าจะเกิดขึ้นได้ จึงควรใช้สำหรับเป็นสัญญาณเตือน แต่จะลงมือหรือไม่ให้กลับไปตัดสินใจจากกราฟราคาเป็นหลัก  สิ่งที่ได้คือโอกาสถูกที่สูงขึ้น ถึงแม้ว่าเราจะวิเคราะห์กราฟราคาหรือ Indicators ด้วยความทุ่มเทเท่าไหรก็ตาม ก็ไม่อาจการันตีได้ 100% ว่าการเคลื่อนที่ของราคาในอนาคตจะเป็นไปในทิศทางตามที่เราวิเคราะห์ไว้ เนื่องจากไม่มีใครสามารถทำนายอนาคตได้อย่างแม่นยำ สิ่งที่จะได้จาการวิเคราะห์ทางเทคนิค คือ มีโอกาสที่สูงหรือมีความน่าจะเป็นที่สูงที่ราคาจะไปในทิศทางที่วิเคราะห์ไว้ การวิเคราะห์ Indicators จึงเป็นอีกเครื่องมือหนึ่งที่ช่วยสนับสนุนและเพิ่มความมั่นใจยิ่งขึ้นในการลงมือซื้อขาย
ถึงแม้ว่าการวิเคราะห์ Indicators จะช่วยให้การคาดการณ์ทิศทางได้ดียิ่งขึ้น แต่อย่างไรก็ตามความสำคัญของการวิเคราะห์ Indicator ในศาสตร์ของการวิเคราะห์ทางเทคนิค ยังมีความสำคัญน้อยกว่าการวิเคราะห์กราฟราคาเพราะว่า

Indicators เกิดจากนำตัวเลขข้อมูลดิบของราคาหรือปริมาณการซื้อขายมาคำนวณด้วยสูตรทางคณิตศาสตร์หรือสูตรทางสถิติที่คิดค้นขึ้น ทำให้เกิดเป็นตัวเลขใหม่อีกตัวหนึ่ง จากนั้นจะนำค่าของ Indicators ที่ได้จากการคำนวณนั้นมาแปลเป็นความหมายเพื่อช่วยประกอบการตัดสินใจในการซื้อขาย

ตัวอย่างเช่นถ้าสนใจ Indicators “ค่าเฉลี่ย” เพื่อนำมาประกอบการตัดสินใจซื้อขายหุ้นตัวหนึ่ง สูตรคำนวณทางคณิตศาสตร์ของ “ค่าเฉลี่ย” คือ ผลบวกของข้อมูลดิบที่มีหารด้วยจำนวนข้อมูลทั้งหมด ยกตัวอย่างเช่น มีข้อมูลดิบของราคาทั้งหมด 4 ตัว ได้แก่ 50, 52, 54, และ 58 จะสามารถคำนวณค่าเฉลี่ยของราคาได้เท่ากับ ((50+52+54+58)/4) = 53.5 ซึ่งจะเป็นตัวแทนของข้อมูลดิบราคาทั้ง 4 ตัวที่เรากำลังให้ความสนใจ จากนั้นก็จะนำค่าเฉลี่ยซึ่งเป็น Indicators ที่คำนวณได้ไปทำการวิเคราะห์เพื่อช่วยในการตัดสินใจตามวัตถุประสงค์ที่ต้องการต่อไป

การที่ Indicators เป็นค่าที่่ถูกคำนวณมาจากข้อมูลราคา ทำให้ Indicators ไม่ได้มีอิทธิพลต่อการเคลื่อนที่ของราคาในอนาคตว่าจะต้องไปในทิศทางใด ในทางกลับกันตัวเลขที่เป็นข้อมูลราคาต่างหากที่จะส่งผลว่า Indicators จะถูกคำนวณออกมาเป็นเท่าไร ดังนั้นในการวิเคราะห์ทางเทคนิคข้อมูลที่ควรให้ความสำคัญมากเป็นอันดับแรกคือ กราฟราคา นั่นเอง

ในข้้นตอนของการวิเคราะห์ทางเทคนิค แนะนำว่าควรให้ความสำคัญกับการวิเคราะห์กราฟราคามากที่สุดเป็นการวิเคราะห์หลัก รองลงมาก็ให้ควรให้ความสำคัญกับกราฟปริมาณการซื้อขายด้วยเช่นเดียวกันเนื่องจากถือว่าเป็นข้อมูลดิบอีกประเภทหนึ่งที่จะช่วยสนับสนุนความแม่นยำในการวิเคราะห์กราฟราคา

สำหรับการวิเคราะห์ Indicators นั้น จะใช้เพื่อ 2 วัตถุประสงค์ คือ

1. Indicators สนับสนุนการลงมือซื้อขายหรือไม่
หลังที่ทำการวิเคราะห์กราฟราคาและปริมาณการซื้อขายแล้ว อยู่ระหว่างการตัดสินใจว่าจะลงมือดีหรือไม่ จะต้องลองดูว่า Indicators ที่เลือกใช้งานอยู่นั้น ส่งสัญญาณที่สนับสนุนหรือไม่สนับสนุนการลงมือซื้อขาย

ยกตัวอย่างเช่น การใช้ EMA10 กับ EMA50 เพื่อเป็นตัวบอกว่าแนวโน้มระยะกลางมีทิศทางเป็นอย่างไร กรณีที่ EMA10 อยู่เหนือ EMA50 จะหมายถึงแนวโน้มระยะกลางกำลังอยู่ในทิศทางขาขึ้น ถ้าหากกำลังตัดสินใจจะลงมือซื้อหุ้นตัวหนึ่งจากการวิเคราะห์กราฟราคา จะมาดูว่าเส้น EMA10 อยู่เหนือ EMA50 หรือไม่ ถ้าใช่ก็แปลว่า Indicators สนับสนุนการลงมือซื้อในครั้งนี้ แต่ถ้าไม่ใช่ก็แปลว่า Indicators ไม่สนับสนุนการลงมือซื้อ

ข้อสังเกตที่อยากย้ำอีกรอบ คือ จะเห็นได้ว่าจะเริ่มจากการวิเคราะห์กราฟราคาก่อน แล้วค่อยมาพิจารณา Indicators เป็นลำดับถัดมา


2. Indicators ส่งสัญญาณเตือนล่วงหน้าหรือไม่
ถึงแม้ว่าจะไม่ได้อยู่ในช่วงจังหวะที่กราฟราคาหุ้นเกิดสัญญาณให้ซื้อขายก็ตาม การวิเคราะห์ Indicators มีประโยชน์ในการส่งสัญญาณเตือนล่วงหน้า เพื่อให้ติดตามการเคลื่อนที่ของราคาอย่างใกล้ชิดยิ่งขึ้น เนื่องจากอาจจะมีการเปลี่ยนแปลงทิศทางในอนาคต เป็นต้น

ข้อสังเกตที่สำคัญในประเด็นนี้ คือ ใช้คำว่า “อาจจะ” เนื่องจากการส่งสัญญาณเตือนจาก Indicators นั้นไม่จำเป็นต้องทำให้เกิดการเปลี่ยนแปลงทิศทางของราคาทุกครั้ง เพียงแต่มีโอกาสที่น่าจะเกิดขึ้นได้ จึงควรใช้สำหรับเป็นสัญญาณเตือน แต่จะลงมือหรือไม่ให้กลับไปตัดสินใจจากกราฟราคาเป็นหลัก

สิ่งที่ได้คือโอกาสถูกที่สูงขึ้น
ถึงแม้ว่าการวิเคราะห์กราฟราคาหรือ Indicators ด้วยความทุ่มเทเท่าไหรก็ตาม ก็ไม่อาจการันตีได้ 100% ว่าการเคลื่อนที่ของราคาในอนาคตจะเป็นไปในทิศทางตามที่วิเคราะห์ไว้ เนื่องจากไม่มีใครสามารถทำนายอนาคตได้อย่างแม่นยำ สิ่งที่จะได้จาการวิเคราะห์ทางเทคนิค คือ มีโอกาสที่สูงหรือมีความน่าจะเป็นที่สูงที่ราคาจะไปในทิศทางที่วิเคราะห์ไว้ การวิเคราะห์ Indicators จึงเป็นอีกเครื่องมือหนึ่งที่ช่วยสนับสนุนและเพิ่มความมั่นใจยิ่งขึ้นในการลงมือซื้อขายนั่นเอง
ความรู้ทางการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน